Ауғанстанның солтүстігінде Құндыз үшін ұрыс жүріп жатыр
"Ауғанстанның солтүстігінде Құндыз үшін ұрыс жүріп жатыр" | "https://abai.kz/post/43456"
TITLE: Ауғанстанның солтүстігінде Құндыз үшін ұрыс жүріп жатыр
URL: https://abai.kz/post/43456
META: "Ауғанстанның солтүстігінде Құндыз үшін ұрыс жүріп жатыр" | "https://abai.kz/post/43456"
DATE: 18.04.2016
AUTHOR(s): Абай-Ақпарат
TOTAL WORDS: 96
TEXT: Ауғанстанның Құндыз қаласында үкімет әскері үшінші күн қатарынан тәлібтермен соғысып жатыр. Жексенбі күні тәлібтер былтыр бақылауында ұстаған қаланы басып алмаққа тағы әрекеттенді. Қалалық полицияның бастығы Reuters агенттігіне соңғы тәулікте Құндыздың оңтүстік-батыс бөлігіндегі бекеттердің шабуылға ұшырағанын хабарлады. Шенеуніктің айтуынша, қаланың шығыс жағында да тәлібтерге тойтарыс берілген. Оның дерегінше, соңғы күндері қарсылас 49 адамынан өлідей айырылған және 61 жауынгері жараланған. Үкімет әскерінің төрт жауынгері қаза тауып, он бірі жараланған Орталық Азия жаңалықтар Қызметінің Ауғанстандағы дереккөздері қалаға шабуыл жасаған тәлібтер қатарында Өзбекстан мен Тәдікстан азаматтарының да соғысып жатқанын хабарлайды. Бірнеше күн бұрын тәлібтер "көктемгі шабуылдарын" бастайтыны туралы мәлімдеген. Абай-ақпарат
